বিশ্বরেকর্ড! বাইশ গজে বিরল নজির মেঘালয়ের এই অনামি ক্রিকেটারের

ওয়েব ডেস্ক: দিন দিন ভারতে জনপ্রিয় হয়ে উঠছে ক্রিকেট (Cricket)। একের পর এক বিশ্বকাপও আসছে দেশের মাটিতে। আর এসব সাফল্যের নেপথ্যে প্রথম শ্রেণির ঘরোয়া ক্রিকেটের একটা বড় অবদান রয়েছে। আর এবার প্রথম শ্রেণির (First Class Cricket) ঘরোয়া ক্রিকেটে ইতিহাস লিখলেন দেশের এক অনামি ক্রিকেটার। তিনি মেঘালয়ের আকাশ চৌধুরীর (Akash Choudhary)। আজ হয়তো অনেকেই এই নাম জানেন না। কিন্তু কে বলতে পারে, আগামী দিনে এই আকাশই হতে পারেন ভারতীয় দলের এক ভয়ঙ্কর ফিনিশার!

রঞ্জি ট্রফির (Ranji Trophy) প্লেট গ্রুপের ম্যাচে অরুণাচলপ্রদেশের বিরুদ্ধে মাত্র ১১ বলে হাফ-সেঞ্চুরি হাঁকান মেঘালয়ের ব্যাটার আকাশ চৌধুরী। এর জেরে শুধু ভারত নয়, বিশ্ব ক্রিকেটের ইতিহাসে নাম লেখালেন এই ২৫ বছরের এই অলরাউন্ডার। কারণ এর আগে এই রেকর্ড (Record) ছিল ইংল্যান্ডের ওয়েন হোয়াইটের দখলে। তিনি ২০১২ সালে লেস্টারশায়ারের হয়ে এসেক্সের বিরুদ্ধে ১২ বলে হাফ সেঞ্চুরি করেছিলেন। আকাশ ভেঙে দিলেন সেই ইংরেজ ক্রিকেটারের রেকর্ড।

আরও পড়ুন: বিরাট-রোহিতকে নিয়ে বড় মন্তব্য অস্ট্রেলিয়ার প্রাক্তন অধিনায়কের!

আট নম্বর ব্যাটার হিসেবে নেমে ৮টি ছক্কা মেরে এই নজির গড়েন আকাশ চৌধুরী। উল্লেখযোগ্যভাবে তিনি এই ইনিংসে এক ওভারে ৬টি ছক্কা হাঁকান। সেই সুবাদে তিনি হয়ে গেলেন বিশ্বের তৃতীয় খেলোয়াড়, যিনি প্রথম শ্রেণির ম্যাচে এক ওভারে ৬টি ছক্কা হাঁকালেন। এর আগে এই বিরল কৃতিত্ব অর্জন করেছিলেন গ্যারিফিল্ড সোবার্স ও রবি শাস্ত্রী।

প্রথম শ্রেণির ক্রিকেটে দ্রুততম অর্ধশতরানের তালিকা

১১ বল – আকাশ চৌধুরী (মেঘালয় বনাম অরুণাচল প্রদেশ, ২০২৫)

১২ বল – ওয়েন হোয়াইট (লেস্টারশায়ার বনাম এসেক্স, ২০১২)

১৩ বল – মাইকেল ভ্যান ভুরেন (ইস্টার্ন প্রভিন্স বি বনাম গ্রিকুয়াল্যান্ড ওয়েস্ট, ১৯৮৪-৮৫)

১৪ বল – নেড একার্সলি (লেস্টারশায়ার বনাম এসেক্স, ২০১২)

১৫ বল – খালিদ মাহমুদ (গুজরানওয়ালা বনাম সারগোধা, ২০০০-০১)

১৫ বল – বানদীপ সিং (জম্মু ও কাশ্মীর বনাম ত্রিপুরা, ২০১৫-১৬)

দেখুন আরও খবর:

The post বিশ্বরেকর্ড! বাইশ গজে বিরল নজির মেঘালয়ের এই অনামি ক্রিকেটারের first appeared on KolkataTV.